b'\n_START_ARTICLE_\nChet Baker\n_START_SECTION_\nBiografi\n_START_PARAGRAPH_\nChet Baker vokste opp i en musikerfamilie i Oklahoma. Da han var ti \xc3\xa5r fikk han en trombone av faren, som selv var gitarist, og som beundret Jack Teagarden. Chet var fascinert av Harry James og byttet derfor trombonen med en trompet. F\xc3\xb8rst spilte han i et skoleorkester, senere p\xc3\xa5 offentlige dansetilstelninger._NEWLINE_I 1946 melder han seg til milit\xc3\xa6ret og flyr med det 298. Army Band til Berlin. I 1948 m\xc3\xb8nstrer han av, studerer harmonil\xc3\xa6re og spiller i klubber om kveldene. I 1950 g\xc3\xa5r han til milit\xc3\xa6ret igjen pga. en skuffelse i kj\xc3\xa6rlighetslivet. \xc3\x85ret etter blir han utplassert til Arizona som straff, men finner tilbake til det sivile liv av \xc2\xabpsykiatriske grunner\xc2\xbb. _NEWLINE_I 1951 blir han av Charlie Parker utvalgt til \xc3\xa5 v\xc3\xa6re med p\xc3\xa5 en turn\xc3\xa9 p\xc3\xa5 vestkysten. I 1952 slutter han seg til Gerry Mulligans kvartett, samarbeidet varer mindre enn ett \xc3\xa5r, da Mulligan v\xc3\xa5ren 1953 blir arrestert pga. narkotika. Han danner n\xc3\xa5 en kvartett med Russ Freeman, i mange opptak med denne gruppen kan man h\xc3\xb8re Chet som sanger. 1954 blir han av magasinet Down Beat utvalgt til \xc3\xa5rets musiker p\xc3\xa5 trompet, foran Miles Davis. H\xc3\xb8sten 1955 opptrer han stadig oftere i Europa med en egen kvartett eller kvintett._NEWLINE_I 1956 er han tilbake i USA igjen og blir stadig mer avhengig av narkotika, et problem som han aldri mer vil bli kvitt. De neste \xc3\xa5rene pendler Chet Baker mellom de beste jazzlokalene og psykiatriske sykehus. Musikalsk sett er disse hans beste \xc3\xa5r, han tar opp et dusin plater hos World Pacific._NEWLINE_I 1959 blir Baker arrestert i Harlem pga. narkotika og kommer i fengselet Rikers Island. Bill Grauer fra platefirmaet Riverside betaler kausjonen. Chat drar til Europa. I Paris blir trompeten hans stj\xc3\xa5let, og han oppdager flygelhornet. 1964 blir han arrestert i Tyskland pga. narkotika og blir utvist._NEWLINE_Frem til 1968 pr\xc3\xb8ver han \xc3\xa5 overleve i Los Angeles, hvor han pr\xc3\xb8ver \xc3\xa5 komme bort fra heroinen ved hjelp av metadon. 1971 blir han i San Francisco jult opp av narkotikalangere, og f\xc3\xa5r brukket underkjeven. Historien blir ofte overdrevet med at han mistet fortennene, men i virkeligheten fikk han bare en real omgang juling hvor en av fortennene hans knakk av. I tre \xc3\xa5r arbeider Baker 16 timer pr dag p\xc3\xa5 en bensinstasjon. Litt etter litt l\xc3\xa6rer han \xc3\xa5 spille flygelhorn igjen. Dizzy Gillespie hjelper ham tilbake til jazzscenen igjen._NEWLINE_For \xc3\xa5 komme bort fra heroinen drar han til Europa hvor han f\xc3\xb8rer et uregelmessig liv med raskt skiftende musikkpartnere og sv\xc3\xa6rt mange plateopptak._NEWLINE_Han opptrer for siste gang i Norge p\xc3\xa5 Musikkflekken i Sandvika den 30. januar, med norske Terje Venaas p\xc3\xa5 bass, etter at Bakers faste bassist var blitt akutt syk, og aller sist den 10. mai 1988 i Jazzcaf\xc3\xa9 Dizzy i Rotterdam. Siste studioinnspilling blir med Jan Erik Vold, produsert av Jon Larsen i Paris, i februar 1988. Den 13. mai falt Chet Baker ut av vinduet i Hotel Prins Hendrik i Amsterdam og d\xc3\xb8de momentant. Det ble funnet rester av heroin og kokain i blodet hans. Det ble ogs\xc3\xa5 funnet mindre doser av disse stoffene i leiligheten han disponerte.'